Blaze7451/Wiki-th-20250601 huggingface dataset:
แสงธรรม ชูมีชัย

แสงธรรม ชูมีชัย นักแสดงหญิงชาวไทย ได้รับตำแหน่งรองนางสาวไทย ประจำปี 2547

**ประวัติ**
แสงธรรม ชูมีชัย เกิดที่จังหวัดร้อยเอ็ด  จบการศึกษาชั้นมัธยมศึกษาจากโรงเรียนสตรีศึกษาร้อยเอ็ด จังหวัดร้อยเอ็ด  และจบการศึกษาระดับปริญญาตรี จากคณะมนุษยศาสตร์และสังคมศาสตร์ สาขาภาษาอังกฤษ  มหาวิทยาลัยขอนแก่น เป็นศิษย์เก่ามหาวิทยาลัยขอนแก่น รุ่นที่ 39  ระดับปริญญาโท โครงการพิเศษ คณะวิทยาการจัดการ มหาวิทยาลัยขอนแก่น  สาขาวิชาการท่องเที่ยว
แสงธรรม ชูมีชัย เคยทำงานเป็นนักประชาสัมพันธ์ สังกัดงานประชาสัมพันธ์ กองกลาง มหาวิทยาลัยขอนแก่น ตั้งแต่ปี พ.ศ. 2549 ต่อมาในปี พ.ศ. 2551 จึงได้ย้ายมาทำงานที่งานประชาสัมพันธ์และโสตฯ สำนักงานผู้อำนวยการ ศูนย์หัวใจสิริกิติ์ฯ และเป็นนักทรัพยากรบุคคล กลุ่มงานทรัพยากรบุคคล โรงพยาบาลร้อยเอ็ด ในปี พ.ศ. 2554

**เข้าสู่วงการ**

**การประกวดนางสาวไทย 2547**
เป็นผู้เข้าประกวดนางสาวไทย ประจำปี 2547  และได้รับรางวัลรองนางสาวไทยอันดับหนึ่ง ประจำปี 2547  และได้รับรางวัลอีก 2 รางวัลจากการประกวด คือรางวัลขวัญใจประชาชน และขวัญใจภาคตะวันออกเฉียงเหนือ การประกวดนางสาวไทยในปี 2547 นี้  จัดการประกวดที่ เวทีใหม่ สวนอัมพร ภายใต้แนวคิด "กุหลาบงามสยามนคร" ในปีนี้ ได้เชิญอดีตนางสาวไทยหลายสมัยมาร่วมแสดงในชุด "กุหลาบงามสยามนคร" และที่เป็นที่น่าสนใจที่สุดคือการเชิญ คุณมยุรี วิชัยวัฒนะ (เจริญศิลป์) นางสาวสยาม พ.ศ. 2480 ร่วมแสดงบนเวทีด้วย (ในปี พ.ศ. 2547 นี้ คุณมุยรี มีอายุ 83 ปี) และมีผู้ที่ได้รับตำแหน่งคือ- นางสาวไทย คือ  สิรินทร์ยา สัตยาศัย - รองอันดับ 1 คือ แสงธรรม ชูมีชัย- รองอันดับ 2 คือ ปรัชนันท์ ลิ้มรัตน์

**มิวสิกวีดีโอ**
 อยากเป็นแฟนเธอแทนเขา ศิลปิน ตั๊กแตน ชลดา

**ตำแหน่งและรางวัลที่ได้รับ**
 รองนางสาวไทย ประจำปี  2547- รางวัลขวัญใจประชาชน  ในการประกวดนางสาวไทย ประจำปี  2547- รางวัลขวัญใจภาคตะวันออกเฉียงเหนือ ในการประกวด นางสาวไทย รอบคัดเลือกตัวแทนภาคตะวันออกเฉียงเหนือ ประจำปี 2547- รางวัล “ศิษย์เก่าแห่งความภาคภูมิใจ”   จากมหาวิทยาลัยขอนแก่น เป็นผู้มอบ

**ดูเพิ่ม**
 นางสาวไทย

**แหล่งข้อมูลอื่น**
 http://www.gotoknow.org/blog/cancernurse/332179?locale=thfix-attempted=yes - http://thaimisc.pukpik.com/freewebboard/php/vreply.php?user=doctorhe&topic=159 date=2016-03-04 - http://archive.thaimiss.com/report.php?rid=R0370&type=txtfix-attempted=yes - http://www.missthailandcontest.com/missthailandHallOfFame5.php date=2010-10-24 - http://www.itmelody.com/free_tip/AR_ViewItem.php?id=67 date=2007-11-09 - http://home.kku.ac.th/alumni/index.php?option=com_content&view=article&id=9&Itemid=13fix-attempted=yes - http://www.oknation.net/blog/buzz/2010/07/20/entry-1

หมวดหมู่:บุคคลจากจังหวัดร้อยเอ็ด
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยขอนแก่น
หมวดหมู่:นักประชาสัมพันธ์
หมวดหมู่:รองนางสาวไทย
หมวดหมู่:นางงามไทย
หมวดหมู่:บุคคลจากโรงเรียนสตรีศึกษา
เทเลฟังเคน เอฟยูบีเค

Telefunken FuBK test card
เทเลฟังเคน เอฟยูบีเค (Telefunken FuBK) คือหน้าจอทดสอบโทรทัศน์ใช้ในประเทศเยอรมนี คล้ายกับภาพทดสอบพีเอ็ม 5544 โดยมีแถบขาว-ดำ อยู่ข้างนอก และมีตาราง

**ประวัติ**
ภาพทดสอบนี้พัฒนาจากภาพทดสอบพีเอ็ม 5544 เมื่อ ค.ศ. 1973 ใช้ครั้งแรกในประเทศเยอรมนี หลังจากนั้นใช้ในโครเอเชีย ซีเรีย ตูนิเซีย อียิปต์ ฯลฯ ภาพทดสอบนี้มีความแตกต่างกับภาพทดสอบชนิด พีเอ็ม 5544 คือ วงกลมเป็นแค่ขอบเท่านั้น ส่วนภาพทดสอบจริงเป็นสี่เหลี่ยม ในแถบสีมีสีเพิ่มขึ้น 2 สีคือ ขาว และ ดำ และกล่องใส่ชื่อย้ายมาเป็นตรงกลาง ทำให้ใส่เมืองไม่ได้ และแถบบาร์โค้ดมีขนาดสั้นลง และภาพทดสอบนี้แถบขาวดำย้ายไปข้างบน และแถบ เหลือง แดง เหลือง ได้เปลี่ยนเป็น แดง น้ำเงิน เทา
อฟยูบีเค
หลี่ ชูเสียน

หลี่ ชูเสียนและจักรพรรดิผู่อี๋
หลี่ ชูเสียน (p=Lĭ Shūxían) คือ ภรรยาคนที่ 5 ของจักรพรรดิผู่อี๋ จักรพรรดิองค์สุดท้ายของประเทศจีน เกิดเมื่อ พ.ศ. 2468 และเสียชีวิต เมื่อ พ.ศ. 2540
หลี่ ชูเสียนเป็นชาวจีนฮั่นและเป็นอดีตพยาบาล ในปี พ.ศ. 2502 หลังจากการจำคุก 10 ปี ผู่อี๋ก็ได้รับอภัยโทษ ทั้งคู่ได้รู้จักกันโดยการแนะนำของเพื่อนสนิทในปี พ.ศ. 2505 และได้สมรสกันในปีเดียวกันนั้นเอง โดยนายโจว เอินไหล นายกรัฐมนตรีของจีนในขณะนั้นได้เป็นประธานในการจัดงานแต่งงานให้ทั้งคู่ ทั้งคู่ไม่มีบุตร และ หลี่ ชูเสียน ก็เป็นภรรยาคนสุดท้ายของผู่อี๋และอยู่จนตราบจนวาระสุดท้ายของชีวิตเขา
ภายหลังจากการสวรรคตของอดีตพระจักรพรรดิผู่อี๋ หลี่ ชูเสียนก็แทบจะไม่ปรากฏตัวต่อสาธารณชน ตั้งแต่เธอไม่ได้เป็นพนักงานประจำที่โรงพยาบาลชีวิตของเธอก็เข้าสู่ความยากลำบาก ท่านนายก โจว เอินไหล ก็ได้ให้หน่วยงานภาครัฐยื่นมือเข้ามาช่วยเหลือเธอทางด้านการเงิน
ในช่วงต้นปี พ.ศ. 2520 เธอได้เรียกร้องสิทธิ์ในการเป็นเจ้าของลิขสิทธิ์ หนังสืออัตชีวประวัติของผู่อี๋ จากรัฐบาลจีนที่เป็นเจ้าของลิขสิทธิ์อยู่ในขณะนั้น และในที่สุดเธอได้รับลิขสิทธิ์หนังสืออัตชีวประวัติของผู่อี๋ ต่อมาเธอก็มีรายได้มาจากการตีพิมพ์หนังสือของเธอเกี่ยวกับการใช้ชีวิตกับผู่อี๋ในช่วงก่อนที่ผู่อี๋จะถึงแก่กรรม
หลังจากได้รับการยินยอมจากรัฐบาล เธอก็ได้นำร่างของผู่อี๋ไปฝังไว้ใกล้เคียงกับบรรพบุรุษที่ สุสานราชวงศ์ชิงตะวันตก และในปี พ.ศ. 2540 หลี่ ชูเสียนก็เสียชีวิตด้วยโรคมะเร็งปอด สิริรวมอายุ 72 ปี

**พระสันตติวงศ์**
 พระสวามี
** จักรพรรดิผู่อี๋ (爱新觉罗 溥仪) 
หมวดหมู่:เสียชีวิตจากมะเร็งปอด
หมวดหมู่:ราชวงศ์ชิง
ห
โซเดียมซัลเฟต

โซเดียมซัลเฟต (Sodium sulfate) เป็นเกลือโซเดียมของกรดกำมะถัน เมื่อปราศจากน้ำจะเป็นผลึกสีขาว มีสูตร Na2SO4 เรียกว่าเกลือของ Glauber ของแข็งอีกรูปหนึ่งจะมีน้ำ 7 โมเลกุล ใช้ในทางอุตสาหกรรม เช่นในอุตสาหกรรมกระดาษ รูปที่พบในธรรมชาติจะมีน้ำ 10 โมเลกุล เกิดเป็นผลพลอยได้ในการผลิตกรดไฮโดรคลอริก
โซเดียมซัลเฟตรูปที่มีโมเลกุลของน้ำ 10 โมเลกุลเรียกว่าดีเกลือไทย ได้มาจากการทำนาเกลือ ในตำรับยาโบราณใช้เป็นยาถ่าย ยาขับปัสสาวะ ใช้ผสมในน้ำแข็งเพื่อเพิ่มความเย็น ใช้ในอุตสาหกรรมย้อมผ้าและพิมพ์ผ้า 

**อ้างอิง**

**แหล่งข้อมูลอื่น**
Calculators:  surface tensions date=2020-02-22 , and  densities, molarities, and molalities date=2020-02-22  of aqueous sodium sulfate
หมวดหมู่:เกลือแร่
หมวดหมู่:ยาระบาย
หมวดหมู่:ซัลเฟต
หมวดหมู่:สารประกอบโซเดียม
ลูอีช บงฟา

ลูอีช โฟลเรียนู บงฟา (Luiz Floriano Bonfá) นักกีตาร์และนักแต่งเพลงชาวบราซิล มีชื่อเสียงในฐานะผู้แต่งเพลงประกอบภาพยนตร์ Orfeu Negro 
ลูอีช บงฟาเกิดที่รีโอเดจาเนโร เริ่มหัดเล่นกีตาร์ด้วยตัวเองตั้งแต่เด็ก และได้รับการฝึกฝนจากครูสอนกีตาร์คลาสสิกชาวอุรุกวัยชื่อ อีซาอีอัส ซาบีโอ (Isaías Sávio) ตั้งแต่อายุ 12 ปี บงฟาเริ่มเล่นดนตรีอาชีพและมีชื่อเสียงตั้งแต่อายุ 25 ปี และมีโอกาสได้ร่วมงานกับอังโตนีอู การ์ลูช โชบิง และวีนีซีอุช จี โมไรช์ โดยได้ร่วมแต่งเพลงประกอบละครเวที Orfeu da Conceição ของจี โมไรช์ ซึ่งต่อมาได้ถูกนำมาสร้างเป็นภาพยนตร์โดยมาร์เซล คามุส ผู้กำกับชาวฝรั่งเศส Orfeu Negro ในปี 1959
ในช่วงทศวรรษ 1960 ถึง 1970 บงฟาย้ายไปอาศัยในสหรัฐอเมริกา และได้ร่วมงานกับศิลปินชื่อดังเป็นจำนวนมาก เช่น ควินซี โจนส์, จอร์จ เบนสัน, สแตน เก็ตซ์, แฟรงก์ ซินาตรา และเอลวิส เพรสลีย์
ผลงานเพลงที่มีชื่อเสียงที่สุดของบงฟา คือเพลงจากภาพยนตร์ Orfey Negro  "Samba de Orfeu"  และ "Manhã de Carnaval"  (Morning of Carnival,  เช้าวันงานคาร์นิวัล) โดยเฉพาะเพลงหลัง ถูกนำมาใส่คำร้องภาษาอังกฤษโดยจอร์จ ไวส์ ขับร้องโดยเพอร์รี โคโม   และอีกฉบับหนึ่ง คำร้องภาษาอังกฤษโดยคาร์ล ซิกแมน ใช้ชื่อว่า "A Day in the Life of a Fool" ขับร้องโดยแฟรงก์ ซินาตรา   เพลง Manhã de Carnaval นี้ได้รับการบันทึกสถิติโลกกินเนสส์ ว่าเป็นหนึ่งในสิบเพลงสแตนดาร์ดยอดนิยม  

**อ้างอิง**

**แหล่งข้อมูลอื่น**
 name=Luiz Bonfá-  Luiz Bonfá discography-  "Manhã de Carnaval" Caterina Valente and Luiz Bonfa at the Hollywood Palace จาก ยูทูบ
หมวดหมู่:นักกีตาร์
หมวดหมู่:นักดนตรีชาวบราซิล
หมวดหมู่:นักประพันธ์ดนตรีประกอบภาพยนตร์
หมวดหมู่:ดนตรีบอสซาโนวา
หมวดหมู่:ศิลปินสังกัดเวิร์ฟเรเคิดส์
หมวดหมู่:ศิลปินสังกัดอาร์ซีเอเรเคิดส์
หมวดหมู่:นักร้องบราซิล
หมวดหมู่:นักแต่งเพลงชาวบราซิล
หมวดหมู่:บุคคลจากรีโอเดจาเนโร
ทางหลวงแผ่นดินหมายเลข 325

ทางหลวงแผ่นดินหมายเลข 325 สายบางแพ–สมุทรสงคราม เป็นทางหลวงแผ่นดินเชื่อมต่อระหว่างถนนเพชรเกษม กับจังหวัดสมุทรสงคราม เพื่อรองรับการคมนาคมทางบก หลังจากที่ในสมัยก่อนมีการสัญจรคมนาคมทางน้ำเป็นหลัก โดยเฉพาะแม่น้ำแม่กลองและคลองดำเนินสะดวก ไม่ปรากฏแน่ชัดถึงการก่อสร้างว่าเกิดขึ้นในสมัยใด แต่เมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี ได้มีการตั้งชื่อทางหลวงแผ่นดินสายบางแพ-ดำเนินสะดวก-สมุทรสงคราม ให้ขนานนามว่า ถนนชูศักดิ์ เพื่อเป็นเกียรติแก่ นายชูศักดิ์ คชเสนี แต่ประชาชนที่สัญจรไปมากลับเรียกว่า ถนนสายสมุทรสงคราม-บางแพ จนถึงปัจจุบัน
ทางหลวงสายนี้มีจุดเริ่มต้นที่สี่แยกบางแพ ตัดกับถนนเพชรเกษม และทางหลวงแผ่นดินหมายเลข 3090 ผ่านสี่แยกหัวโพ ตัดกับทางหลวงแผ่นดินหมายเลข 3335 เข้าเขตอำเภอดำเนินสะดวก ผ่านสี่แยกดอนคลัง ตัดกับทางหลวงแผ่นดินหมายเลข 3336 ผ่านทางแยกตลาดน้ำคลองลัดพลี คลองดำเนินสะดวก ผ่านทางแยกตลาดน้ำดำเนินสะดวก ต่อด้วยทางเข้าอำเภออัมพวา สิ้นสุดเส้นทางที่ทางแยกสมุทรสงคราม บริเวณถนนเอกชัย ระยะทาง 42.406 กิโลเมตร ต่อมาเมื่อถนนพระรามที่ 2 ก่อสร้างแล้วเสร็จ ได้มีการก่อสร้างถนนทางเข้าเมืองสมุทรสงคราม ระยะทางประมาณ 1.347 กิโลเมตร ปัจจุบันได้มีการพัฒนาทางหลวงสายนี้เป็น 4-6 ช่องจราจรตลอดสาย อยู่ในความควบคุมของแขวงทางหลวงสมุทรสงคราม สำนักงานทางหลวงที่ 15 (ประจวบคีรีขันธ์) และถนนทางเข้าเมืองสมุทรสงครามบางช่วงได้แบ่งให้เทศบาลเมืองสมุทรสงครามเป็นผู้บำรุงรักษาทางด้วย ในปัจจุบัน ทางเข้าเมืองสมุทรสงครามจากถนนพระรามที่ 2 ได้เปลี่ยนหมายเลขเป็นทางหลวงแผ่นดินหมายเลข 3301

**รายชื่อทางแยก**

**อ้างอิง**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
325
3-325
325
325
ปวีณ ภูริจิตปัญญา

ปวีณ ภูริจิตปัญญา หรือ กัญจน์ ภูริจิตปัญญา (ชื่อเล่น กอล์ฟ) เกิดเมื่อปี พ.ศ. 2521 เป็นผู้กำกับภาพยนตร์ จบการศึกษาจากคณะนิเทศศาสตร์ จุฬาลงกรณ์มหาวิทยาลัย สาขาวิชาภาพยนตร์และภาพนิ่ง เคยกำกับมิวสิกวิดีโอเพลง "ผ่าเหล่า" ของโดม ปกรณ์ ลัม ที่เคยได้รับการเสนอชื่อเข้าชิงรางวัลเอ็มทีวี เอเชีย อวอร์ดส หลังจากนั้นก็กำกับภาพยนตร์โฆษณาครั้งแรกให้กับบริษัทฟีโนมีนา ยังเป็นผู้กำกับมิวสิกวิดีโอเพลง “หึง” ของวงดีทูบี
ได้รับการเสนอชื่อเข้าชิงรางวัล Channel V Music Video Awards ในสาขา Visual Effect จาก ฉากแผ่นดินถล่มในมิวสิกวิดีโอเพลง “ใช้เบอร์เดิม” ของ แดน-บีม และมิวสิกวิดีโอยอดเยี่ยมจากเพลง “Say Hi” ของฟิล์ม รัฐภูมิ หลังจากนั้นกำกับมิวสิกวิดีโอเพลง “ช่างไม่รู้เลย” เพลงประกอบภาพยนตร์ เพื่อนสนิท
ในปี พ.ศ. 2550 กำกับภาพยนตร์เรื่องแรกคือ บอดี้ ศพ19 ต่อจากนั้นมีผลงานกำกับในปี พ.ศ. 2551 ภาพยนตร์เรื่อง สี่แพร่ง ตอน “ยันต์สั่งตาย” และในปี พ.ศ. 2552 ใน ห้าแพร่ง ในตอน “หลาวชะโอน” ต่อมาในปี พ.ศ. 2553 ได้กำกับมิวสิกวิดีโอ “เหงาปาก” ของวงเค-โอติก และในปี พ.ศ. 2555 ได้กำกับมิวสิกวิดีโอ "Dirty Party" ของวง 3.2.1

**ผลงาน**

**ผลงานการกำกับ**
 บอดี้ ศพ19 (2550)- สี่แพร่ง (2551) ตอน “ยันต์สั่งตาย”- ห้าแพร่ง (2552) ตอน “หลาวชะโอน”- รัก 7 ปี ดี 7 หน (2555) ตอน “14”- โกสต์แล็บ..ฉีกกฎทดลองผี (2564) เน็ตฟลิกซ์ - อนาฅต (2567) เน็ตฟลิกซ์ 

**ผลงานการแสดง**
 บอดี้ ศพ19 (2550) รับบท เจ้าหน้าที่นิติเวช- สี่แพร่ง (2551) ตอน "ยันต์สั่งตาย" รับบท ผีหงิด (ให้เสียง)

**อ้างอิง**
หมวดหมู่:ผู้กำกับภาพยนตร์ชาวไทย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
มัสคีกี (ครีค)

มัสคีกี หรือ ครีค (Muscogee/Muskogee หรือ Creek) หมายถึงกลุ่มชนพื้นเมืองในสหรัฐอเมริกาที่เดิมตั้งถิ่นฐานอยู่ในบริเวณตะวันออกเฉียงใต้ของสหรัฐอเมริกา 
คำว่า “Muscogee” แผลงมาจากคำในว่า “Mvskoke” มัสคีกีในปัจจุบันส่วนใหญ่มีถิ่นฐานอยู่ใน
*รัฐโอคลาโฮมา
*รัฐแอละแบมา
*รัฐจอร์เจีย
*รัฐฟลอริดา 
ภาษาที่ใช้คือภาษาครีคซึ่งเป็นภาษาในจัดอยู่ในกลุ่มภาษามัสคีกิน (Muskogean languages) 
มัสคีกีเป็นส่วนหนึ่งของอารยธรรมมิสซิสซิปปี ที่มีถิ่นฐานอยู่ในบริเวณลุ่มแม่น้ำแม่น้ำมิสซิสซิปปี ที่นักประวัติศาสตร์วอลเตอร์ วิลเลียมส์กล่าวว่านักสำรวจชาวสเปนได้มีโอกาสพบในคริสต์ศตวรรษที่ 16 ในคริสต์ศตวรรษที่ 19 ชอคทอว์ก็ได้ชื่อว่าเป็นหนึ่งใน “ชนเผ่าผู้มีวัฒนธรรมทั้งห้า” (Five Civilized Tribes) เพราะชอคทอว์ยอมรับและผสานวัฒนธรรมและความก้าวหน้าของผู้เข้ามาตั้งถิ่นฐานอาณานิคมชาวอเมริกันยุโรป 

**อ้างอิง**

**บรรณานุกรม**
 isbn=0817307710 

**ดูเพิ่ม**
 ชนพื้นเมืองในทวีปอเมริกา - เขตสงวนอินเดียน - เส้นทางธารน้ำตา - รัฐบัญญัติว่าด้วยการโยกย้ายถิ่นฐานของชาวอเมริกันอินเดียน  

**แหล่งข้อมูลอื่น**
  Muscogee (Creek) Nation of Oklahoma (official site)-  Creek Nation Indian Territory Project-  LostWorlds.org | Ocmulgee Mounds: Creek/Muskogee Origins date=2011-06-08 -  Creek (Muskogee) by Kenneth W. McIntosh -- Encyclopedia of North American Indians date=2005-03-24 -  History of the Creek Indians in Georgia date=2020-07-29 -  Poarch Creek Indians in Alabama-  Poarch Band of Creek Indians-  Comprehensive Creek Language materials online date=2008-04-12 -  Southeastern Native American Documents, 1763-1842 date=2020-04-07 .-  New Georgia Encyclopedia entry date=2013-07-23 -  Encyclopedia of Alabama article date=2014-11-11 -  Lewis and James McHenry-  "Fife Family Cemetery," Southern Spaces -- a short film on Creek Christian burial practices date=2009-02-11 -  Perdido Bay Tribe of Creek Indians, unrecognized Creek organization-  Encyclopedia of Oklahoma History and Culture - Creek date=2010-07-20 -  Encyclopedia of Oklahoma History and Culture - Creek, Lower date=2012-11-19 
หมวดหมู่:อเมริกันอินเดียน
วิกิพีเดีย:คู่มือการเขียน/หลีกเลี่ยงถ้อยคำคลุมเครือ

ถ้อยคำคลุมเครือ คือถ้อยคำที่ไม่พูดตรงประเด็น ไม่ชัดเจน หรือทำให้เข้าใจผิด ในวิกิพีเดียหมายถึงการให้ข้อมูลที่ไม่ตรงประเด็น ไม่ชัดเจน และอาจทำให้เข้าใจผิดไปเป็นอย่างอื่น ถ้อยคำคลุมเครืออาจหมายถึงการใช้คำที่ประหนึ่งสนับสนุนหรือต่อต้านในคำพูดโดยปราศจากการให้แหล่งที่มาของข้อมูลแสดงความเห็นที่เชื่อถือได้ให้ผู้อ่านรับทราบอย่างชัดเจน หรือก่อให้เกิดข้อกังขาต่อถ้อยคำนั้น หากประโยคใดไม่สามารถทำให้ปราศจากถ้อยคำคลุมเครือได้ ประโยคนั้นจะแสดงความเอนเอียงออกมาซึ่งไม่เป็นกลาง ให้หาแหล่งอ้างอิงที่มาของประโยคนั้นมาเสริม หรือถ้าหาไม่ได้หรือไม่มีมูลก็ควรนำเอาประโยคดังกล่าวออกไป
บางคนกล่าวว่าถ้อยคำคลุมเครือเป็นสิ่งที่ยอดเยี่ยม!
ตัวอย่างเช่น "เมืองลูตัน ในสหราชอาณาจักรเป็นเมืองที่งดงามที่สุดในโลก" เป็นตัวอย่างของประโยคไม่เป็นกลาง การทำให้เป็นถ้อยคำคลุมเครือหรือลวงว่าเป็นกลางก็จะใช้คำพูดว่า "บางคนพูดว่า เมืองลูตัน ในสหราชอาณาจักรเป็นเมืองที่งดงามที่สุดในโลก"
ถึงแม้ว่าจะเป็นการแก้ไขขึ้นมา ก็ไม่ทำให้ประโยคแสดงความเห็นนี้ให้เป็นข้อเท็จจริงได้ ยังคงไม่เป็นการให้ข้อมูลและทำให้เกิดคำถามเช่น- ใครพูด- พูดเมื่อไหร่ เขียนตอนไหน- มีใครบ้างที่คิดเช่นนี้ คนจำนวนนั้นมีใครบ้าง - คนประเภทไหนที่คิดเช่นนี้บ้าง พวกเขาอยู่ที่ไหน - พวกเขามีอคติอะไรอยู่บ้าง - มีประเด็นสำคัญอะไร
ถ้อยคำคลุมเครือไม่ได้เป็นข้อมูลที่เป็นกลางจริง ๆ แค่เป็นข่าวลือ คำครหา หรือความคิดเห็นส่วนตัวที่คลุมเครือ การสร้างประโยคที่ไม่ตรงไปตรงมา ควรจะยกชื่อผู้ที่แสดงความเห็นมากกว่าการทำให้คลุมเครือหรือการให้ข้อมูลเลื่อนลอย

**ภาพรวม**
ปัญหาของถ้อยคำคลุมเครือไม่เพียงเป็นอุปสรรคต่อมุมมองที่เป็นกลางของวิกิพีเดีย แต่ยังเป็นการสร้างปัญหาอื่นอีกด้วย- การไม่ได้ให้ข้อมูล จุดประสงค์ของสารานุกรมคือการให้ข้อมูลถูกต้องแม่นยำและข้อมูลที่มีประโยชน์ ถ้อยคำคลุมเครือมักให้ข้อมูลที่ไม่ถูกต้องหรือไม่มีประโยชน์- การใช้คำฟุ่มเฟือย ถ้อยคำคลุมเครือโดยมากมักเป็นการพูดยืดยาว การเขียนประโยคเยิ่นเย้อโดยไม่จำเป็น- การโต้เถียงที่ไม่จำเป็น ตัวอย่างเช่น "มีบางคนคิดว่า ก กับ ข" นำไปสู่คำถามหรือแม้แต่การโต้เถียงกัน เกี่ยวกับสิ่งที่ผู้คนคิด มีใครคิดเช่นนี้บ้าง หรือพวกเขาเป็นใครบ้าง- ความซ้ำซ้อน การใช้ถ้อยคำเช่นนี้อย่างมากอาจทำให้บทความน่าเบื่อหน่ายได้ ซึ่งเป็นผลมาจากการเขียนรูปประโยคซ้ำเดิม ตัวอย่างเช่น "บางคนโต้เถียงว่า... บางคนตอบรับว่า... บางคนชี้ประเด็นว่า..." เป็นการลดคุณภาพของสารานุกรม- การรับรู้เรื่องเวลา การใช้คำว่า "เมื่อเร็ว ๆ นี้", "ล่าสุด" และ "ปัจจุบัน" เป็นการไม่ระบุให้ข้อมูลเรื่องเวลาอย่างชัดเจนในข้อความ คือไม่ระบุว่าเริ่มเกิดขึ้นตั้งแต่เมื่อไร
ห
en:Wikipedia:Manual of Style/Words to watch#Unsupported attributions
วูปี โกลด์เบิร์ก

วูปี โกลด์เบิร์ก (Whoopi Goldberg) หรือชื่อเกิด คารีน เอเลน จอห์นสัน (Caryn Elaine Johnson) เกิดเมื่อวันที่ 13 พฤศจิกายน ค.ศ. 1955 เป็นนักแสดงชาวอเมริกัน นักแสดงตลก นักร้อง-นักแต่งเพลง นักกิจกรรม พิธีกร
โกลด์เบิร์กมีผลงานแสดงภาพยนตร์เรื่องแรกคือเรื่อง The Color Purple (1985) แสดงเป็นซีลี สตรีผิวดำผู้ถูกทารุณ เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยมและได้รับรางวัลลูกโลกทองคำครั้งแรก ในปี ค.ศ. 1990 เธอรับบทเป็นโอดา เม บราวน์ คนทรงที่ช่วงเหลือชายที่ถูกสังหารในภาพยนตร์ทำเงินเรื่อง Ghost (วิญญาณ ความรัก ความรู้สึก) การแสดงจากเรื่องนี้ทำให้เธอได้รับรางวัลลูกโลกทองคำเป็นครั้งที่ 2 และยังได้รับรางวัลออสการ์ในสาขานักแสดงสมทบหญิงยอดเยี่ยม ผลงานโด่งดังถัดมาอย่างเช่น Sister Act (1992) และภาคต่อ (1993), Made in America (1993), How Stella Got Her Groove Back (1998), Girl, Interrupted (1999) และ Rat Race (2001) เธอยังแสดงในเรื่อง Star Trek: The Next Generation
โกลด์เบิร์กได้รับการเสนอชื่อเข้าชิงรางวัลเอมมีในงานด้านโทรทัศน์มาแล้ว 13 ครั้ง เธอเคยเป็นผู้ช่วยโปรดิวเซอร์และเซนเตอร์สแควร์ในรายการเกมโชว์  Hollywood Squares ตั้งแต่ปี 1998 ถึง 2002 เธอยังประสบความสำเร็จในละครบรอดเวย์และอุตสาหกรรมดนตรี เป็น 1 ใน 10 คนที่ได้รับรางวัลออสการ์ รางวัลเอมมี รางวัลแกรมมี่ รางวัลโทนี่ นอกจากนั้นเธอยังเคยได้รับรางวัลบาฟต้า ได้รับ 4 รางวัลพีเพิลส์ชอยส์ และยังได้รับเกียรติมีชื่ออยู่บนฮอลลีวูดวอล์กออฟเฟม หลังจากนั้นโกลด์เบิร์กยังดูแลและเป็นพิธีกรร่วมในรายการ The View ที่ทำให้เธอได้รับรางวัลเอมมีในปี 2009

**อ้างอิง**
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:ชาวอเมริกันเชื้อสายแอฟริกา
หมวดหมู่:พิธีกรรายการทอล์กโชว์ชาวอเมริกัน
หมวดหมู่:นักแสดงตลกอเมริกัน
หมวดหมู่:บุคคลจากแมนแฮตตัน
หมวดหมู่:บุคคลจากเบิร์กลีย์
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงหญิงชาวอเมริกันเชื้อสายแอฟริกา
พรปวีณ์ นีระสิงห์

พรปวีณ์ นีระสิงห์ (เกิด 29 ธันวาคม พ.ศ. 2535) ชื่อเล่น เฟย์ เป็นนักร้อง นักแสดง พิธีกรชาวไทยเชื้อสายจีน เป็นสมาชิกเฟย์ ฟาง แก้ว ค่ายกามิกาเซ่ในเครือบริษัทอาร์เอส

**ประวัติ**
พรปวีณ์เกิดเมื่อวันที่ 29 ธันวาคม พ.ศ. 2535 เป็นชาวไทยเชื้อสายจีน เป็นบุตรสาวคนที่ 2 จากบุตรสาวทั้งหมด 3 คนของ พันเอก นายแพทย์ ทรงพล นีระสิงห์ และนาง วีนุกูล นีระสิงห์ โดยมีพี่สาว 1 คนคือ ฟาง ธนันต์ธรญ์ นีระสิงห์ และน้องสาว 1 คน คือ ฟิน พีร์พิชชา นีระสิงห์ และ ยังเป็นหลานสาวแท้ๆของ กุลวิทย์ เลาสุขศรี หรือ ฟอร์ด บรรณาธิการบริหารนิตยสาร โว้กไทยแลนด์

**ชีวิตส่วนตัว**
ด้านชีวิตส่วนตัวเคยคบหาดูใจกับ สิงห์ ประชาธิป มุสิกพงศ์ อดีตมือกีตาร์วง สควีซ แอนิมอล และเป็นบุตรชายของนาย วีระ มุสิกพงศ์ ปัจจุบันกำลังคบหาดูใจกับ บอย ปกรณ์ ฉัตรบริรักษ์ นักแสดง พิธีกร

**การศึกษา**
 ระดับประถมศึกษา-มัธยมศึกษา: โรงเรียนวัฒนาวิทยาลัย- ระดับปริญญาตรี: สาขาวิชารัฐประศาสนศาสตร์ คณะรัฐศาสตร์ จุฬาลงกรณ์มหาวิทยาลัย - ระดับปริญญาโท: สาขาวิชาการจัดการแฟชั่น มหาวิทยาลัยศิลปะแห่งลอนดอน ประเทศอังกฤษ (เกียรตินิยม) 

**จุดยืนทางการเมือง**
พรปวีณ์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 

**ผลงาน**

**ผลงานเพลง**

**เฟย์ ฟาง แก้ว § คอนเสิร์ต**

**ผลงานการแสดง**

**อ้างอิง**

**แหล่งข้อมูลอื่น**
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนวัฒนาวิทยาลัย
หมวดหมู่:บุคคลจากคณะรัฐศาสตร์ จุฬาลงกรณ์มหาวิทยาลัย
หมวดหมู่:ศิษย์เก่าจากมหาวิทยาลัยศิลปะลอนดอน
หมวดหมู่:พุทธศาสนิกชนชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
บล็อกปาร์ตี

บล็อกปาร์ตี (Bloc Party) เป็นวงอินดี้ร็อกจากอังกฤษ ปัจจุบันมีสมาชิกประกอบด้วยด้วย เคเล โอเกอร์เรเก (ร้องนำ) รัสเซลล์ ลิสแซ็ก (กีตาร์) จัสติน แฮร์ริส (เบส คีย์บอร์ด แซ็กโซโฟน ร้องประสาน) ลุยส์ บาร์เทิล (กลอง) และสมาชิกเก่าคือ กอร์ดอน โมกส์ (เบส) และ แม็ตต์ ตอง (กลอง)  
ในเดือนกุมภาพันธ์ ปี 2005 ออกขายอัลบั้มชุดแรกในปี 2005 ชื่ออัลบั้ม Silent Alarm 

**ผลงาน**

**สตูดิโออัลบั้ม**
 Silent Alarm (2005)- A Weekend in the City (2007)- Intimacy (2008)- Four (2012)- Hymns (2016)

**อ้างอิง**

**แหล่งข้อมูลอื่น**
 Bloggang
หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2546
หมวดหมู่:กลุ่มดนตรีจากลอนดอน
ณปภัช วัฒนากมลวุฒิ

ณปภัช วัฒนากมลวุฒิ (เกิด 12 เมษายน พ.ศ. 2534) ชื่อเล่น มด เป็นอดีตนักร้อง นักแสดง แอร์โฮสเตส และพิธีกรชาวไทย อดีตสมาชิกดูโอ้ โฟร์-มด ค่ายกามิกาเซ่ ในเครือบริษัทอาร์เอส

**ประวัติ**
มด - ณปภัช วัฒนากมลวุฒิ หรือชื่อเดิมคือ ชนัดดา ชัยรัตน์, ชุติมณฑน์ ชัยรัตน์, คุณัชญา ชัยรัตน์ และ ภัคธีมา ชัยรัตน์ ตามลำดับ เกิดวันที่ 12 เมษายน พ.ศ. 2534 เป็นบุตรคนเดียว ของนาง ภารดี วัฒนากมลวุฒิ เกิดที่กรุงเทพมหานคร ปัจจุบัน มดได้ลาวงการบันเทิงและย้ายไปต่างประเทศ

**การศึกษา**
ณปภัชจบการศึกษาอนุบาลจาก โรงเรียนยุววิทย์ จบการศึกษาประถมศึกษาจาก โรงเรียนราชินีบน จบการศึกษามัธยมศึกษาจาก โรงเรียนโยธินบูรณะ โครงการภาคภาษาอังกฤษ แผนกสาย อังกฤษ-จีน ปัจจุบันสำเร็จการศึกษาระดับปริญญาตรี คณะรัฐศาสตร์ มหาวิทยาลัยรามคำแหง เมื่อ 22 มิถุนายน พ.ศ. 2560 ใช้ระยะเวลาเรียน 3 ปี 6 เดือนน

**การทำงาน**
มด ณปภัช วัฒนกมลวุฒิ มีชื่อเสียงจากการเป็นสมาชิกวงดูโอ้หญิง โฟร์-มด ในช่วงปี (2548 - 2558)
นอกจากงานหลักในวงโฟร์-มดแล้ว ณปภัชเคยมีผลงานทางด้านรายการโทรทัศน์ โดยเป็นพิธีกรรายการ "Teenclub" ทาง ททบ.5 และมีผลงานภาพยนตร์เรื่องแรก คือเรื่อง "Super แหบ-แสบ-สะบัด" โดยแสดงคู่กับฟิล์ม รัฐภูมิ โตคงทรัพย์ และเคยเป็นดารารับเชิญซิตคอมเรื่องบริษัทสร้างสุข ตอน เหนือดวง รับบทเป็นหญิงสาวที่คลั่งเรื่องโชคชะตาชื่อ เนย และในละครสั้น “หนังดังวันหยุด” ทางสถานีโทรทัศน์ไทยทีวีสีช่อง 3 กับการร่วมงานครั้งแรกกับ ศุภวัฒน์ ชูสุวรรณ ซึ่งเป็นนักร้องนำวง เล้าโลม และผู้กำกับอย่าง อี๊ด โปงลางสะออน ต่อมาได้เป็นพิธีกรรายการ Stop Me Babe คู่กับแนนนี่(เกิร์ลลี่ เบอร์รี่) ทางช่อง “ย๊าค ทีวี” ฟรี ทีวี อันเซ็นเซอร์ สำหรับคนรุ่นใหม่ 24 ชั่วโมง รายการแรกที่สองสาวจะพาเที่ยวในแบบ เซ็กซี่ เปรี้ยว ซน ซ่าส์ แสนซน ทุกวันอาทิตย์ 22.00 น. เป็นต้นไป
ต่อมาณปภัชได้อยู่โปรเจกต์พิเศษอย่าง "เซเว่นเดส์ 2" ซึ่งประกอบไปด้วย มด Sunday, จินนี่ Monday, เนย Tuesday, โบว์ Wednesday, แบม Thursday, ป๊อปปี้ Friday และ บูม Saturday โดยมดเป็นสาววันอาทิตย์ที่มี คาแร๊กเตอร์เป็น สาวที่มีความน่ารัก, ความสดใส, ชอบเต้น โดยเปิดตัวเพลงแรกของโปรเจกต์อย่างเพลง "Angry Boo" ซึ่งมีหนุ่มโทโมะจากวง เค-โอติก มาร่วมแสดงในเอ็มวีด้วย
ณปภัชได้มีผลงานในละครเรื่องแรกอย่าง “น้องเมีย” ซึ่งมดก็ได้รับเล่นในเรื่องนี้ด้วย ออกอากาศทางช่อง 8 อินฟินิตี้ โดยมีผู้กำกับคือเมย์ เฟื่องอารมย์ โดยเรื่องนี้ถือเป็นละครเรื่องแรกที่มดได้เข้าไปร่วมแสดงละครแบบเต็มๆทั้งเรื่องโดย มดแสดงเป็นตัวร้ายชื่อว่า"มะเฟือง" ซึ่งเมื่อออกมากระแสตอบรับดีมาก ทำให้ มด ลุยงานละคร เป็นเรื่องที่ 2 คือ "ข้าวนอกนา" แสดงเป็น "อีดำ" ซึ่งออกอากาศเมื่อต้นเดือนเมษายน พ.ศ. 2556
หลังจากโฟร์-มดไดัยุบวง ณปภัชได้ผันตัวไปเป็นนักแสดงอย่างเต็มตัวของทาง ช่อง 8 จนถึงปี 2561
ณปภัชได้ยุติบทบาทในวงการบันเทิงและผันตัวไปเป็นแอร์โฮสเตส สายการบินไทยแอร์เอเชีย ปัจจุบันได้ลาออกและย้ายไปอยู่ต่างประเทศ

**ผลงานการแสดง**

**ละครโทรทัศน์**

**ภาพยนตร์**

**พิธีกร**

**อ้างอิง**

**แหล่งข้อมูลอื่น**
 modnapapat- modnapapat- @ModNapapat
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:ศิลปินสังกัดอาร์เอส
หมวดหมู่:ศิลปินค่ายกามิกาเซ่
หมวดหมู่:พิธีกรชาวไทย
หมวดหมู่:นักธุรกิจชาวไทย
หมวดหมู่:ยูทูบเบอร์ชาวไทย
หมวดหมู่:เน็ตไอดอล
หมวดหมู่:บุคคลจากโรงเรียนราชินีบน
หมวดหมู่:บุคคลจากโรงเรียนโยธินบูรณะ 
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:นักแต่งเพลงชาวบราซิล

หมวดหมู่:นักแต่งเพลงแบ่งตามสัญชาติ
หมวดหมู่:นักดนตรีชาวบราซิล
หมวดหมู่:ชาวบราซิลแบ่งตามอาชีพ
พระศรีศิลป์

พระศรีศิลป์ เป็นพระนามของพระมหากษัตริย์และพระราชโอรสในสมัยกรุงศรีอยุธยา สามารถหมายถึง- พระศรีศิลป์ พระราชโอรสในสมเด็จพระไชยราชาธิราชที่ประสูติแต่นางพระยาแม่อยู่หัวศรีสุดาจันทร์- สมเด็จพระเจ้าทรงธรรม มีพระนามเดิมว่า พระศรีศิลป์- พระพันปีศรีศิลป์ พระราชโอรสในสมเด็จพระเจ้าทรงธรรม
ยุวชนแดง

โฆษณาชวนเชื่อแสดงภาพของยุวชนแดง
ยุวชนแดง (Red Guards) หรือ หงเว่ยปิง (p=Hóng Wèi Bīng) เป็นขบวนการทางสังคมกึ่งทหารของนักศึกษาเยาวชนซึ่งถูกเรียกระดมโดยเหมา เจ๋อตุง ในปี พ.ศ. 2509 และ พ.ศ. 2510 ในช่วงระหว่างการปฏิวัติทางวัฒนธรรมระยะแรก 
เป้าหมายองขบวนการยุวชนแดงตามที่ผู้นำระบุไว้ คือ "ท่านประธานเหมาได้กำหนดอนาคตของเราในฐานะองค์กรยุวชนนักปฏิวัติติดอาวุธ...ดังนั้นถ้าประธานเหมาเป็นผู้บัญชาการทหารสูงสุดแห่งกองทัพแดงของเรา และพวกเราเป็นยุวชนแดงของเขา ใครจะหยุดพวกเราได้? ก่อนอื่น เราจะทำให้ประเทศจีนนับถือลัทธิเหมาจากภายในสู่ภายนอก และจากนั้นเราจะช่วยให้ประชาชนทำงานจากประเทศอื่นๆที่จะทำให้โลกเป็นสีแดง และจากนั้นก็ทั่วทั้งจักรวาล"}}
ยุวชนแดงได้รับการสนับสนุนโดยตรงจากเหมา และเติบโตขึ้นอย่างรวดเร็ว ขบวนการยุวชนแดงในปักกิ่งมาถึงจุดสูงสุดในระหว่าง "สิงหาคมแดง" เมื่อปี 1966 ก่อนที่จะแพร่หลายไปทั่วจีนแผ่นดินใหญ่ เหมาใช้งานยุวชนแดงในฐานะโฆษณาชวนเชื่อและเพื่อให้บรรลุเป้าหมายต่าง ๆ เช่น การยึดอำนาจ และการทำลายสัญลักษณ์ของจีนยุคก่อนคอมมิวนิสต์ ("สิ่งเก่าแก่สี่ประการ") ซึ่งรวมถึงโบราณวัตถุและฮวงซุ้ยของบุคคลในประวัติศาสตร์จีน นอกจากนี้ รัฐบาลในยุคนั้นยังให้อิสระแก่ยุวชนแดงอย่างมาก รวมถึงขั้นอนุญาตให้ยุวชนแดงสามารถทำร้ายร่างกายผู้อื่นที่มองว่าเป็นภัยต่อการปกครอง ต่อมาขบวนการยุวชนแดงได้อยู่เหนือการควบคุม และมักเผชิญหน้ากับเจ้าหน้าที่รัฐ รวมถึงเป็นภัยแก่ความปลอดภัยสาธารณะ ท้ายที่สุดรัฐบาลได้ระงับขบวนการนี้ โดยที่ตัวเหมาเองยังมองว่าขบวนการนักเรียนนักศึกษานี้ได้มีความสุดโต่งเกินไป ภายในปี 1968 ขบวนการยุวชนแดงได้สูญสลายไปหมด

**อ้างอิง**
หมวดหมู่:การปฏิวัติทางวัฒนธรรม
หมวดหมู่:ประวัติศาสตร์จีน
จมื่นศรีสรรักษ์

จมื่นศรีสรรักษ์ เป็นตำแหน่งขุนนางมหาดเล็ก อาจหมายถึง- จมื่นศรีเสารักษ์ พระมหาอุปราชในรัชสมัยสมเด็จพระเจ้าทรงธรรม- จมื่นศรีสรรักษ์ (ฉิม) น้องของเจ้าจอมเพงและเจ้าจอมแมนในสมเด็จพระที่นั่งสุริยาศน์อัมรินทร์ (พระเจ้าเอกทัศน์)- เจ้าพระยาภาสกรวงศ์ (พร บุนนาค)- เจ้าพระยาธรรมาธิกรณาธิบดี (ทองดี)
จมื่นศรีเสารักษ์

จมื่นศรีสรรักษ์ ซึ่งเป็นพระมหาอุปราชในแผ่นดินสมเด็จพระเจ้าทรงธรรมนั้น ไม่ปรากฏว่ามีพระนามเดิมว่าอย่างไร แต่ปรากฏพระประวัติครั้งแรกในแผ่นดินสมเด็จพระศรีเสาวภาคย์ เป็นบุตรบุญธรรมของสมเด็จพระเจ้าทรงธรรมเมื่อครั้งยังผนวชมีสมณศักดิ์เป็นพระพิมลธรรมอนันตปรีชา และได้ร่วมสมคบคิดในการชิงพระราชบัลลังก์จากสมเด็จพระศรีเสาวภาคย์ โดยได้ร่วมมือกับผู้เลื่อมใสในพระพิมลธรรมอนันตปรีชานำกำลังเข้าสู่พระราชวัง และจับตัวสมเด็จพระศรีเสาวภาคย์นำไปสำเร็จโทษด้วยท่อนจันทน์
หลังจากนั้น จึงได้เชิญพระพิมลธรรมอนันตปรีชาขึ้นเสวยราชสมบัติทรงพระนามว่าสมเด็จพระเจ้าทรงธรรม โดยพระองค์ทรงพระกรุณาโปรดเกล้าฯ ให้สถาปนาจมื่นศรีสรรักษ์เป็นพระมหาอุปราช ดำรงตำแหน่งที่พระมหาอุปราชได้ 7 วัน เกิดประชวรลง และอีก 3 วันจึงเสด็จสวรรคต สมเด็จพระเจ้าทรงธรรมทรงพระกรุณาโปรดเกล้าฯ ให้แต่งการพระราชทานเพลิงตามอย่างพระมหาอุปราช

**ดูเพิ่ม**
 กรมพระราชวังบวรสถานมงคล

**อ้างอิง**
หมวดหมู่:กรมพระราชวังบวรสถานมงคล
เรดการ์ด

เรดการ์ด (Red Guards) สามารถหมายถึง - เรดการ์ด (ประเทศฟินแลนด์) (Punakaarti) ในยุคสงครามกลางเมืองฟินแลนด์ (ค.ศ. 1914–1918)- เรดการ์ด (ประเทศรัสเซีย) (Красная Гвардия) ในช่วงการปฏิวัติรัสเซีย (ค.ศ. 1917)- เรดการ์ด (ประเทศจีน) (p=Hóng Wèi Bīng) ในยุคการปฏิวัติทางวัฒนธรรม (ค.ศ. 1966-1976)- เรดการ์ด (บาวาเรีย) ในช่วงการปฏิวัติเยอรมัน (ค.ศ. 1918-1919)- เรดการ์ด (ฮังการี) ในช่วงการปฏิวัติฮังการี (ค.ศ. 1919)
วิญญาณ ความรัก ความรู้สึก

วิญญาณ ความรัก ความรู้สึก (Ghost) เป็นภาพยนตร์ในปี ค.ศ. 1990 นำแสดงโดยแพทริก สเวย์ซี, เดมี มัวร์, โทนี โกลด์วิน และวูปี โกลด์เบิร์ก เขียนโดยบรูซ โจเอล รูบิน และกำกับโดยเจอร์รี ซักเกอร์ ภาพยนตร์ได้ชนะเลิศรางวัลออสการ์ 2 รางวัล คือ บทภาพยนตร์ดั้งเดิมยอดเยี่ยม และ นักแสดงสมทบหญิงยอดเยี่ยม ในการแสดงของวูปี โกลด์เบิร์ก
ในปี ค.ศ. 2010 ภาพยนตร์ยังได้ถูกสร้างในรูปแบบละครเพลง ในเวสต์เอนด์อีกด้วย

**อ้างอิง**
หมวดหมู่:ภาพยนตร์ผี
หมวดหมู่:ภาพยนตร์ชีวิต
หมวดหมู่:ภาพยนตร์อเมริกันที่ออกฉายในปี พ.ศ. 2533
หมวดหมู่:ปีศาจในภาพยนตร์
หมวดหมู่:ภาพยนตร์ผีอเมริกัน

**แหล่งข้อมูลอื่น**
 Ghost
พาราเมาต์พิกเจอส์

บริษัทพาราเมาต์พิกเจอส์ (Paramount Pictures Corporation) ทำธุรกิจในชื่อ พาราเมาต์พิกเจอส์ (หรือเรียกง่าย ๆ ว่า  พาราเมาต์) เป็นบริษัทผู้ผลิตภาพยนตร์และรายการโทรทัศน์อเมริกัน บริษัทผู้จัดหน่ายและบริษัทในเครือของพาราเมาต์โกลบอล (ชื่อเดิม ไวอาคอมซีบีเอส) พาราเมาต์เป็นสตูดิโอภาพยนตร์ที่เก่าแก่ที่สุดอันดับที่หกในโลกและเก่าแก่ที่สุดอันดับที่สองในสหรัฐ รองจากยูนิเวอร์แซลพิกเจอส์ และเป็นสมาชิกหนึ่งเดียวในสตูดิโอภาพยนตร์ "บิกไฟว์" ที่ตั้งอยู่ในเขตเมืองของลอสแอนเจลิส
เมื่อ ค.ศ. 1916 เอดอล์ฟ ซูกอร์ ผู้อำนวยการสร้างภาพยนตร์เซ็นสัญญากับนักแสดงชายและหญิง 24 คน พร้อมติดดาวบนโลโก้เพื่อเป็นการให้เกียรติ เมื่อ ค.ศ. 1967 จำนวนดาวลดลงเหลือ 22 ดวงและความหมายที่ซ่อนอยู่ก็ได้รับการเปิดเผย เมื่อ ค.ศ. 2014 กลายเป็นสตูดิโอฮอลลีวูดรายใหญ่แห่งแรกที่จัดจำหน่ายภาพยนตร์ทั้งหมดในรูปแบบดิจิทัลเท่านั้น สำนักงานใหญ่และสตูดิโอของบริษัทตั้งอยู่ที่ 5555 เมลโรส อเวนิว, ฮอลลีวูด, แคลิฟอร์เนีย
พาราเมาต์พิกเจอส์เป็นสมาชิกของสมาคมภาพยนตร์ (เอ็มพีเอ)

**ดูเพิ่ม**
 รายชื่อภาพยนตร์ของพาราเมาต์พิกเจอส์

**อ้างอิง**
หมวดหมู่:พาราเมาต์โกลบอล
หมวดหมู่:บริษัทผลิตภาพยนตร์ของสหรัฐ
หมวดหมู่:บริษัทที่ก่อตั้งในปี พ.ศ. 2445
เอ็ดเวิร์ด คัลเลน

เอ็ดเวิร์ด คัลเลน (Edward Cullen) หรือชื่อเดิม เอ็ดเวิร์ด แอนโทนี เมเซน (Edward Anthony Masen) เป็นตัวละครในชุดนิยายทไวไลท์ ประพันธ์โดยสเตฟานี เมเยอร์ ตัวละครนี้ปรากฏในนิยายเรื่อง แรกรัตติกาล นวจันทรา คราสสยุมพร รุ่งอรุโณทัย เช่นเดียวกับในภาพยนตร์ แวมไพร์ ทไวไลท์ รวมถึงในนิยายที่ยังไม่ได้ตีพิมพ์อย่าง Midnight Sun ที่เป็นเรื่องเล่าในมุมมองของเอ็ดเวิร์ด เอ็ดเวิร์ดเป็นแวมไพร์ที่ตกหลุมรักและแต่งงาน ทั้งยังมีบุตรกับเบลล่า สวอน หญิงสาวมนุษย์ที่ต่อมาเลือกที่จะเป็นแวมไพร์เช่นกัน ในภาพยนตร์ แวมไพร์ ทไวไลท์ ผู้ที่สวมบทบาทเป็นเอ็ดเวิร์ดคือ โรเบิร์ต แพตตินสัน
หมวดหมู่:ชุดนิยายทไวไลท์
หมวดหมู่:ตัวละครที่เป็นลูกบุญธรรม
หมวดหมู่:ตัวละครที่เป็นแวมไพร์
หมวดหมู่:ตัวละครในบันเทิงคดีที่มีพลังเหนือมนุษย์
หมวดหมู่:ตัวละครที่พยายามฆ่าตัวตาย
แวมไพร์ ทไวไลท์ 2 นิวมูน

นิวมูน (New Moon) หรือชื่อทางการตลาดว่า แวมไพร์ ทไวไลท์ 2 นิวมูน (The Twilight Saga: New Moon) เป็นภาพยนตร์ในปี ค.ศ. 2009 แนวโรแมนติกแฟนตาซี ออกในสหรัฐอเมริกาวันที่ 19 พฤศจิกายน ค.ศ. 2009 ที่มีเนื้อเรื่องจากนวนิยาย นวจันทรา ของสเตเฟนี เมเยอร์ และเป็นภาพยนตร์ภาคต่อของภาพยนตร์ แวมไพร์ ทไวไลท์ ทั้งนี้ผู้สร้างบริษัทซัมมิต เอนเตอร์เทนเมนต์ให้สร้างภาคต่อนี้เมื่อปลายเดือนพฤศจิกายน ค.ศ. 2008 ในช่วงต้นความสำเร็จของภาพยนตร์ แวมไพร์ ทไวไลท์ ภาพยนตร์กำกับโดยคริส วีตซ์ นำแสดงโดยคริสเตน สจ๊วต, โรเบิร์ต แพตตินสัน และเทย์เลอร์ เลาต์เนอร์ รับบทเป็นเบลล่า สวอน, เอ็ดเวิร์ด คัลเลน และเจค็อบ แบล็ก ตามลำดับ ส่วนเมลิสซา โรเซนเบิร์กก็กลับมารับหน้าที่เป็นผู้เขียนบทสำหรับภาพยนตร์เช่นเคย เธอเริ่มเขียนบทภาพยนตร์แรกในสัปดาห์เปิดตัวของภาพยนตร์ภาคแรก

**ตัวละคร**
 คริสเตน สจ๊วต รับบทเป็น เบลล่า สวอน - เด็กสาวที่ย้ายมาจากเมืองฟีนิกซ์  รัฐอริโซน่า ไม่ธรรมดาเพราะมีความสามารถในการสกัดใจโดยที่เธอเองก็ไม่รู้ตัว- โรเบิร์ต แพตตินสัน รับบทเป็น เอ็ดเวิร์ด คัลเลน - แวมไพร์หนุ่มผู้เพียบพร้อม มีเสน่ห์ต่อสาว ๆ ทุกคน  มีความสามารถในการอ่านใจ  และสามารถสะกดจิตได้โดยสายตา ครั้งเป็นมนุษย์กำลังจะตายด้วยไข้หวัดใหญ่สเปน คาร์ไลล์จึงช่วยไว้โดยเปลี่ยนเอ็ดเวิร์ดเป็นแวมไพร์- เทย์เลอร์ เลาต์เนอร์ รับบทเป็น เจคอบ แบล็ค - มนุษย์หมาป่า เป็นศัตรูกับเผ่าพันธุ์แวมไพร์ หลงรักเบลล่า- ปีเตอร์ ฟาซิเนลลี รับบทเป็น ดร.คาร์ไลล์ คัลเลน - พ่อบุญธรรมของเอ็ดเวิร์ด มีความเมตตา เป็นคนที่ทำให้เอ็ดเวิร์ดกลายเป็นแวมไพร์- อลิซาเบ็ธ รีซเซอร์ รับบทเป็น เอสเม่ คัลเลน - แม่บุญธรรมของเอ็ดเวิร์ด มีความสามารถที่จะมอบความรักให้แก่บุคคลรอบข้าง- เคลแลน ลุตซ์ รับบทเป็น เอ็มเม็ตต์ คัลเลน - น้องชายเอ็ดเวิร์ด มีพละกำลังมหาศาล- นิกกี้ รีด รับบทเป็น โรซาลี ลิลเลี่ยน เฮล คัลเลน - พี่สาว เอ็ดเวิร์ด คู่รักเอ็มเม็ตต์  แฝดผมทองแจสเปอร์ - แอชลี่ย์ กรีน รับบทเป็น อลิซ  คัลเลน - พี่สาวเอ็ดเวิร์ด  มีความสามารถในการมองเห็นอนาคต แต่ความสามารถไม่ตายตัว  เพราะอนาคตเปลี่ยนแปลงได้เสมอ- แจ็คสัน รัทซ์โบน รับบทเป็น แจสเปอร์ เฮล - คู่รักอลิซ แฝดผมทองโรซาลี  เพิ่งเลิกดื่มเลือดมนุษย์ มีความรู้ด้านอุปนิสัยของแวมไพร์เกิดใหม่- บิลลี่ เบิร์ก รับบทเป็น ชาร์ลี  สวอน - พ่อของเบลล่า  เป็นสารวัตเมืองฟอร์คส- ราเชล เลอเฟอริม รับบทเป็น วิคตอเรีย - ศัตรูของเอ็ดเวิร์ด คู่รักของเจมส์- อีดี้ กาเธอิ รับบทเป็น โลรองต์ - ศัตรูของเอ็ดเวิร์ด พอมีด้านดีอยู่ในตัวบ้าง- ไมเคิล ชีน รับบทเป็น อาโร - ผู้นำของแวมไพร์โบราณในอิตาลีเป็นที่รู้จักในชื่อ โวลตูรี่- ดาโกตา แฟนนิง รับบทเป็น เจน - ผู้พิทักษ์ของโวลตูรี่ ที่มีความสามารถในการทรมานผู้ที่มีภาพลวงตาของความเจ็บปวด- ไมเคิล เวลช์ รับบทเป็น ไมค์  นิวตัน - เพื่อนเบลล่า แอบชอบเบลล่า เคยชวนเบลล่าไปงานพร็อมแต่เบลล่าปฏิเสธเพราะไม่อยากทำร้ายจิตใจเจสสิก้า- แอนนา เคนดริก รับบทเป็น เจสสิก้า แสตนลีย์ - เพื่อนเบลล่า แอบชอบไมค์  นิวตัน

**อ้างอิง**

**แหล่งข้อมูลอื่น**
  Twilight Thailand Fan date=2020-10-31 - The Twilight Saga: New Moon-  แวมไพร์ ทไวไลท์ ภาค 2 (New Moon) date=2017-09-06 
หมวดหมู่:ภาพยนตร์ที่สร้างจากนิยาย
หมวดหมู่:ชุดนิยายทไวไลท์
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ภาคต่อ
หมวดหมู่:ภาพยนตร์โดยซัมมิตเอนเตอร์เทนเมนต์
หมวดหมู่:ภาพยนตร์ที่ถ่ายทำในแวนคูเวอร์
หมวดหมู่:ภาพยนตร์ที่ถ่ายทำในประเทศอิตาลี
หมวดหมู่:ภาพยนตร์ที่มีฉากในรัฐวอชิงตัน
หมวดหมู่:ภาพยนตร์ที่มีฉากในประเทศอิตาลี
หมวดหมู่:ภาพยนตร์โรแมนติกจินตนิมิตอเมริกัน
โฟร์คัลเลอร์ส

โฟร์คัลเลอร์ส เป็นอัลบั้มชุดที่ 7 ของวงอินฟินิตี้ ที่สังกัดกับค่าย ใบตอง เร็คคอร์ด ของ ศรายุทธ สุปัญโญ ซึ่งจัดจำหน่ายโดย จีเอ็มเอ็ม แกรมมี่ อัลบั้มชุดนี้เป็นการกลับมาของวง หลังจากที่ห่างหายจากการทำอัลบั้มไปนานถึง 11 ปี นับตั้งแต่อัลบั้มชุด Together โดยเหลือสมาชิกแกนนำหลักอยู่สองคน คือ ศรายุทธ สุปัญโญ กับ ชุมพล สุปัญโญ และได้สมาชิกใหม่อย่างเป็นทางการมาเพิ่มอีกคือ วิโรจน์ สถาปนาวัตร และ วรรณยศ มิตรานนท์ 
อัลบั้มชุดนี้ เป็นอัลบั้มชุดแรกของวงที่ทำเพลงออกมาเป็นรูปแบบ ฟิวชั่นแจ๊ส ที่ผสมผสานดนตรีไทยพื้นบ้าน 4 ภาคทุก ๆ เพลง (เช่น The Legend Of Chaphraya, I-San Dancing, Siam Romance) และมีธีมของตัวเพลงในด้านการอนุรักษ์วัฒนธรรมและธรรมชาติ (เช่นเพลง Phayoonloand) และยังนำเพลงไทยเดิมอย่าง สร้อยแสงแดง มาทำใหม่อีกด้วย 
อัลบั้มชุดนี้ยังมีแขกรับเชิญมาร่วมงานด้วยหลายคน ไม่ว่าจะเป็น โชคดี พักภู่, อรวรรณ เย็นพูนสุข, ดวงพร ผาสุก เป็นต้น

**รายชื่อเพลง**
# The Legend Of Chaophraya (ศรายุทธ สุปัญโญ)
# Dreamland (ชุมพล สุปัญโญ)
# Siam Romace (ศรายุทธ สุปัญโญ)
# Phayoonland (ศรายุทธ สุปัญโญ)
# Get It Up (ศรายุทธ สุปัญโญ)
# I-San Dancing (ชุมพล สุปัญโญ)
# Misty Dale (ศรายุทธ สุปัญโญ)
# Fourcolors (ศรายุทธ สุปัญโญ)
# Soy Saeng Daeng (ศรายุทธ สุปัญโญ)
# Quit It (ศรายุทธ สุปัญโญ)

**สมาชิกวง**
# ศรายุทธ สุปัญโญ - คียบอร์ด, เปียโน, หัวหน้าวง
# ชุมพล สุปัญโญ - กีต้าร์
# วิโรจน์ สถาปนาวัตร - เบส
# วรรณยศ มิตรานนท์ - กลอง

**สมาชิกรับเชิญ**
# โชคดี พักภู่, ธงชัย สารอักษร, อำนาจ หนูเนตร, กิตติชัย รัตนพันธุ์ - ดนตรีไทย
# อรวรรณ เย็นพูนสุข - ขับร้อง
# ดวงพร ผาสุก - ขับร้อง
หมวดหมู่:อัลบั้มเพลงของอินฟินิตี้
หมวดหมู่:อัลบั้มเพลงในปี พ.ศ. 2548
วิกิพีเดีย:การย้ายสื่อไปยังคอมมอนส์

การเดินทางของสื่อไปยังคอมมอนส์
มีภาพหรือสื่อจำนวนมากที่ถูกอัปโหลดขึ้นมายังวิกิพีเดีย วิธีการหนึ่งที่จะทำให้ภาพหรือสื่อนั้นสามารถใช้ร่วมกันได้ในโครงการอื่น ๆ ของมูลนิธิวิกิมีเดียคือการย้ายภาพหรือสื่อดังกล่าวไปยังวิกิมีเดียคอมมอนส์

**คำแนะนำ**
# การฝึกย้ายภาพจากวิกิพีเดียที่ดีที่สุดคือการย้ายภาพโดยใช้เครื่องมือ toollabs:commonshelper เครื่องมือดังกล่าวจะทำให้ผู้ดูแลระบบสามารถตรวจสอบการย้ายได้ง่ายขึ้น
# ไม่ใช่ว่าภาพหรือสื่อที่อยู่ในวิกิพีเดียทั้งหมดจะสามารถอัปโหลดไปยังวิกิมีเดียคอมมอนส์ได้ เนื่องจากคอมมอนส์จะอนุญาตเฉพาะภาพหรือสื่อที่มีสัญญาอนุญาตเสรี ดังนั้น กรุณาอย่าอัปโหลดภาพที่ไม่มีแหล่งที่มาหรือสถานะลิขสิทธิ์ที่ชัดเจน หรือภาพที่ใช้ภายใต้กฎหมายพิเศษเช่น ภาพที่เป็นการใช้งานโดยชอบธรรม ภาพที่เข้าข่ายดังกล่าวจะถูกลบทันทีที่ตรวจพบ สำหรับข้อมูลเพิ่มเติม ดูที่  นโยบายด้านลิขสิทธิ์ของคอมมอนส์, สถานะลิขสิทธิ์ภาพที่อนุญาตบนคอมมอนส์, ขอบเขตโครงการของคอมมอนส์ (ในกรณีที่ไม่แน่ใจว่าภาพหรือสื่อที่กำลังจะอัปโหลดขึ้นไปยังคอมมอนส์ได้หรือไม่) และ สถานะลิขสิทธิ์ภาพในวิกิพีเดียไทย 
# ในขณะนี้มีระบบการรวมชื่อล็อกอินเรียบร้อยแล้วในโครงการของมูลนิธิวิกิมีเดีย ดังนั้นการเข้าสู่ระบบในโครงการใด ๆ ของมูลนิธิก็จะเป็นการล็อกอินสู่คอมมอนส์ด้วยเช่นกันโดยไม่ต้องสร้างชื่อผู้ใช้ใหม่ ทั้งนี้เป็นการรวมชื่อผู้ใช้เข้ากับชื่อผู้ใช้นั้น ๆ ในโครงการอื่น ๆ แทน
# เมื่อคุณเข้าสู่ระบบของคอมมอนส์แล้ว คุณสามารถใช้ หน้าอัปโหลดของคอมมอนส์ เพื่ออัปโหลดไฟล์ได้ โดยลิงก์จะอยู่บนแถบเครื่องมือด้านซ้ายที่เขียนว่า Upload file

**ควรย้ายไฟล์ไปคอมมอนส์หรือไม่**
ผังงานอย่างง่ายสำหรับช่วยตัดสินว่าควรย้ายไฟล์ไปคอมมอนส์หรือไม่

**การแจ้งย้าย**
# ใส่ย้ายไปคอมมอนส์ ท้ายป้ายลิขสิทธิ์ที่จะต้องการย้าย (ดูคุณสมบัติของภาพที่จะมีสิทธิที่จะย้าย)
# ถ้าภาพนั้นต้องการย้ายทันที
## บันทึกภาพที่ต้องการ (แนะนำให้บันทึกต้นฉบับขนาดใหญ่สุด โดยสามารถดูขนาดของภาพได้ด้านล่างของภาพ)
## นำไปอัปโหลดใน คอมมอนส์
## กรอกข้อมูลให้ครบถ้วน
## ใส่ลิขสิทธิ์
## เริ่มอัปโหลด
## ทำการแจ้งลบในวิกิพีเดีย โดยใส่  ตรงส่วนหัว
## ผู้ดูแลระบบจะทำการลบทิ้ง

**เครื่องมืออื่นๆ**
 CommonsHelper และ CommonsHelper 2-  CommonsHelper on Wikimedia Labs, a faster and more stable version of CommonsHelper.- imagecopy.py a Python script to copy images to Commons.- Commons Mover, a user script that assists you in performing transfers with CommonsHelper- Commons Mover (Vector), a version of the Commons Mover script that uses the Vector skin- For the Common Good, a downloadable Commons transfer tool for Windows, designed with backlog-clearing in mind- Commonist and Nichalp's Upload script, which assist with mass uploads.

**ดูเพิ่ม**
 ย้ายไปคอมมอนส์- หน้าหลักในคอมมอนส์
ขั้นตอนในการย้ายสื่อไปยังคอมมอนส์
หมวดหมู่:ไฟล์วิกิพีเดีย
ja:Wikipedia:Wikimedia Commonsに画像をアップしよう
ราชสกุลโก

ราชสกุลโก เป็นราชสกุลที่สืบเชื้อสายจาก พระเจ้าทงมย็องซ็อง หรือ โก จูมง ปฐมกษัตริย์แห่ง อาณาจักรโคคูรยอ หนึ่งใน สามก๊กแห่งเกาหลี

**สถาปนาจักรวรรดิ**
ราชสกุลโก (고씨 왕족) เป็นหนึ่งในเรี่ยวแรงสำคัญที่ร่วมกันก่อตั้งและสถาปนาอาณาจักรโกคูรยอโดยมีพระราชา 24 ใน 28 พระองค์ของราชวงศ์นั้นมาจากราชสกุลโกทั้งสิ้นหลังจากพระเจ้าดงเมียงยองเสด็จสวรรคตลงเมื่อ พ.ศ. 525 องค์ชาย แฮ ยูริ จากราชสกุลแฮพระราชโอรสองค์โตก็ได้ขึ้นครองราชย์เป็น พระเจ้ายูริ พระราชาหลังจากนั้นอีก 3 พระองค์ล้วนมาจากราชสกุลแฮทั้งสิ้นแต่เมื่อสิ้นรัชสมัย พระเจ้าโมบอน พระราชาองค์ที่ 5 ในปี พ.ศ. 596 แล้วองค์ชาย โก กุง จากราชสกุลโกจึงขึ้นครองราชย์เป็น พระเจ้าแทโจมหาราช หลังจากนั้นราชสกุลโกก็ปกครองโกคูรยอเรื่อยมาจนอาณาจักรล่มสลายลงในปี พ.ศ. 1213
หมวดหมู่:อาณาจักรโคกูรยอ
แม่แบบ:บทความคัดสรร/พฤศจิกายน 2552

ส้วมชักโครกของส้วมสาธารณะ ในประเทศไทย
ส้วมในประเทศไทย มีมาแต่โบราณ โดยในสมัยก่อน ผู้ที่ใช้ส้วมแบ่งได้เป็น 3 กลุ่มใหญ่ คือ กลุ่มของพระมหากษัตริย์และเจ้านาย ขุนนางและผู้มีฐานะดี กลุ่มของภิกษุที่อยู่ภายใต้พระธรรมวินัย กลุ่มของชาวบ้านที่เป็นคนส่วนใหญ่ในสังคม โดยกลุ่มชาวบ้านมักจะไปถ่ายทุกข์ตามที่เหมาะ ๆ เนื่องจากยังไม่มีส้วมใช้ จนกระทั่งในปี พ.ศ. 2440 รัฐได้ออกพระราชกำหนดสุขาภิบาลกรุงเทพฯ ร.ศ. 116 (พ.ศ. 2440) มีผลบังคับให้คนไทยต้องขับถ่ายในส้วม 
กระทั่งช่วงปี พ.ศ. 2460-2471 ประเทศไทยได้รับความช่วยเหลือทางการแพทย์และสาธารณสุขจากมูลนิธิร็อกกี้เฟลเลอร์ ซึ่งเป็นองค์กรการกุศลเอกชนของสหรัฐอเมริกา โดยส่งเสริมให้มีการสร้างส้วมในจังหวัดต่าง ๆ และยังเกิดการประดิษฐ์คิดค้นส้วมรูปแบบต่าง ๆ ที่เหมาะสมกับท้องถิ่นของไทย เช่น “ส้วมหลุมบุญสะอาด” ที่มีกลไกป้องกันปัญหาการลืมปิดฝาหลุมถ่ายและส้วมคอห่านที่ใช้ร่วมกับระบบบ่อเกรอะบ่อซึม ต่อมาเริ่มมีผู้ใช้ส้วมชักโครกมากขึ้นในช่วงที่มีการก่อสร้างบ้านแบบสมัยใหม่หลังสงครามโลกครั้งที่สอง กระทั่งต้นพุทธทศวรรษ 2500 โถส้วมชนิดนี้ก็ได้รับความนิยม มีผู้ใช้เพิ่มขึ้นเรื่อย ๆ จนในปัจจุบัน อ่านต่อ...
บทความคัดสรรก่อนหน้านี้: มิตร ชัยบัญชา - การบุกครองโปแลนด์ - ดาราศาสตร์
ที่เก็บถาวร – บทความคัดสรรอื่น ๆ
รายชื่อตอนนินจาคาถาโอ้โฮเฮะ (มังงะ)

รายชื่อตอนนารูโตะ ในประเทศญี่ปุ่นได้มีการตีพิมพ์ครั้งแรกในนิตยสารการ์ตูนรายสัปดาห์ โชเน็นจัมป์ เมื่อปี พ.ศ. 2542 และในรูปแบบรวมเล่ม ตีพิมพ์โดย สำนักพิมพ์ชูเอฉะ
ส่วนในประเทศไทย นินจาคาถาโอ้โฮเฮะ ตีพิมพ์ใน หนังสือการ์ตูนรายสัปดาห์ บูม ภายใต้ลิขสิทธิ์ของบริษัท เนชั่น เอ็ดดูเทนเมนท์ และในรูปแบบรวมเล่ม ตีพิมพ์โดยสำนักพิมพ์ เนชั่น เอ็ดดูเทนเมนท์ 

**ภาคที่ 1**

**ภาคที่ 2**

**ภาคพิเศษ ~โฮคาเงะรุ่นที่เจ็ด และ ปวงบุปผาสีเพลิง~**

**อ้างอิง**
 เว็บไซต์สำนักพิมพ์ชูเอฉะ (นารูโตะ)- เว็บไซต์สำนักพิมพ์ชูเอฉะ (นารูโตะภาคพิเศษ)- เว็บไซต์สำนักพิมพ์ชูเอฉะ (โบรูโตะ)- นารูโตะ (วิกิพีเดีย ภาษาอังกฤษ)
หมวดหมู่:รายชื่อตอนนารูโตะ
ฟือร์นังดู ปึไรรา

ฟือร์นังดู ปึไรรา (Fernando Pereira; 10 พฤษภาคม ค.ศ. 1950 – 10 กรกฎาคม ค.ศ. 1985) เป็นช่างภาพอิสระชาวดัตช์เชื้อสายโปรตุเกสที่เสียชีวิตไปพร้อมกับการอัปปางของเรือเรนโบว์วอร์เรียร์ ที่เมืองออกแลนด์ ประเทศนิวซีแลนด์ เนื่องจากถูกสายลับหน่วยอำนวยการความมั่นคงภายนอก (Direction Générale de la Sécurité Extérieure) ของฝรั่งเศส ลอบวางระเบิด
เมื่อเดือนกรกฎาคม ค.ศ. 1985 รัฐบาลฝรั่งเศสได้เตรียมทำการทดลองระเบิดนิวเคลียร์ใต้ดินที่เกาะโมรูโรอา บริเวณเฟรนช์พอลินีเชีย  กรีนพีซได้ส่งเรือเรนโบว์วอร์เรียร์มายังน่านน้ำมหาสมุทรแปซิฟิกเพื่อประท้วง โดยเดินทางจากวานูอาตู เข้าเทียบท่าที่ออกแลนด์ เพื่อเตรียมตัวเดินทางต่อไปยังโมรูโรอา
สายลับฝรั่งเศสได้ลักลอบส่งนักประดาน้ำสองคนเข้ามาวางระเบิดใต้ท้องเรือจำนวนสองลูก บริเวณใบพัดและห้องเครื่อง หลังจากระเบิดลูกแรกทำงาน ขณะที่ลูกเรือคนอื่นพากันหนีเอาตัวรอด ปึไรราได้วิ่งกลับเข้าไปที่ห้องพักใต้ท้องเรือเพื่อขนกล้องถ่ายภาพและอุปกรณ์ออกมา เมื่อระเบิดลูกที่สองทำงาน เขาถูกแรงกระแทกหมดสติและจมน้ำเสียชีวิต 
ทางการนิวซีแลนด์ได้จับตัวสายลับฝรั่งเศสสองคน ชื่อ ดอมีนิก พรีเยอร์ (Dominique Prieur) และอาแล็ง มาฟาร์ (Alain Mafart) ขณะกำลังหลบหนีโดยปลอมตัวเป็นสามีภรรยา ใช้หนังสือเดินทางปลอมสัญชาติสวิส ส่วนสายลับคนอื่นล้วนหลบหนีไปได้ สายลับทั้งสองถูกดำเนินคดีข้อหาฆาตกรรม ถูกตัดสินจำคุกสิบปี แต่รัฐบาลฝรั่งเศสได้ใช้อิทธิพลต่อรองให้ส่งตัวกลับมารับโทษในฝรั่งเศส และได้รับอิสรภาพ พร้อมกับการเลื่อนยศในเวลาต่อมา
ยี่สิบปีหลังเหตุการณ์วินาศกรรม พลเรือเอก ปีแยร์ ลาก็อสต์ หัวหน้าหน่วยอำนวยการความมั่นคงภายนอก ผู้รับผิดชอบปฏิบัติการ ได้ออกมาเปิดเผยว่า ปฏิบัติการนี้มีชื่อว่า "ปฏิบัติการซาตาน" (Opération Satanique) ได้รับความเห็นชอบและอนุมัติจากนายฟร็องซัว มีแตร็อง ประธานาธิบดีฝรั่งเศส และกล่าวว่าปฏิบัติการครั้งนี้มีเป้าหมายเพียงเพื่อให้เรือเรนโบว์วอร์เรียร์เสียหายจนใช้การไม่ได้ ไม่ได้ต้องการสังหารชีวิตผู้ใด

**อ้างอิง**
หมวดหมู่:นักถ่ายภาพชาวดัตช์
หมวดหมู่:ชาวดัตช์เชื้อสายโปรตุเกส
หมวดหมู่:เหยื่อฆาตกรรม
หมวดหมู่:เสียชีวิตจากการจมน้ำ
หมวดหมู่:บุคคลจากเขตวีลาเรียล
บ้านผีสิง

ไฟล์:Winchester House 910px.jpg|thumb|300px|right|บ้านวินเชสเตอร์มีสตรีเฮ้าส์ บ้านโบราณที่เชื่อว่าเป็นบ้านผีสิงที่มีชื่อเสียงในสหรัฐ
บ้านผีสิง หมายถึงบ้านหรือที่อยู่อาศัยที่เชื่อว่าเป็นที่ที่มีสิ่งลึกลับเกิดขึ้นหรือปรากฏการณ์เหนือธรรมชาติเกิดขึ้น ซึ่งอาจหมายถึง ผี วิญญาณ หรือ สิ่งชั่วร้ายอย่างปีศาจ
บ้านผีสิงมักจะเป็นที่อยู่อาศัยของวิญญาณคนตายที่อาจเคยอาศัยอยู่เดิมหรือคุ้นเคยกับสถานที่ เรื่องราวในบ้านที่เกิดขึ้นอาจจะพูดได้ว่ามีส่วนเกี่ยวข้องกับเหตุการณ์รุนแรงหรือโศกนาฏกรรม ภายในอาคารในอดีตที่ผ่านมาอย่างเช่น ฆาตกรรม การเสียชีวิตโดยอุบัติเหตุ หรือการฆ่าตัวตาย ทั้งในเรื่องไม่นานไปจนถึงในอดีตอันยาวนาน ในความเชื่อหลายวัฒนธรรมและศาสนา เชื่อว่าหลังความตายยังคงมีวิญญาณล่องลอยอยู่ ในบ้านผีสิงอาจจะมีเสียงลึกลับหรือการปรากฏตัวของผี หรือแม้กระทั่งการทำให้วัตถุ สิ่งของเคลื่อนที่
หลายตำนานเกี่ยวกับบ้านผีสิง มีปรากฏในวรรณกรรม ที่แสดงในเนื้อเรื่องของนิยายสยองขวัญหรือนิยายแนวกอธิก หรือนิยายปรากฏการณ์เหนือธรรมชาติ นักเขียนในยุคโรมันอย่าง เพลาตุส พลินิผู้ลูก และ ลูเซียน เขียนเรื่องราวเกี่ยวกับบ้านผีสิงไว้ เช่นเดียวกับวรรณกรรม อาหรับราตรี และนักเขียนรุ่นใหม่ตั้งแต่ เฮนรี เจมส์ ไปจนถึง สตีเฟน คิง ก็มีเรื่องราวที่เขียนเช่นนี้เช่นกัน ส่วนเรื่องเขียนเกี่ยวกับปราสาทและคฤหาสน์ผีสิง มีทั่วไปในวรรณกรรมกอธิก เช่นเรื่อง แดร็กคูลา
โครงสร้างของนิยายแนวบ้านผีสิง เป็นได้ตั้งแต่ปราสาทผีสิงเก่า ๆ ไปจนถึงบ้านนอกเมืองแบบชาวไร่ โดยบ้านเก่า ๆ มักจะใช้ในการแต่งเป็นบ้านผีสิง ส่วนบ้านผีสิงในฉบับอเมริกันที่ใช้บ้านในสไตล์วิกตอเรียน (โดยเฉพาะอย่างยิ่ง แบบเซคันด์เอมไพร์) มีที่มาจากเหตุการณ์วิกฤตการณ์ ค.ศ. 1893

**บ้านผีสิงที่มีชื่อเสียง**

**อ้างอิง**
หมวดหมู่:ผี
หมวดหมู่:ประเภทของบ้าน
หมวดหมู่:สถานที่อาถรรพณ์
จดหมายเหตุวันวลิต

จดหมายเหตุวันวลิต เป็นจดหมายเหตุที่เกี่ยวข้องกับเหตุการณ์สมัยกรุงศรีอยุธยา แต่งขึ้นด้วยภาษาฮอลันดาโดยนายเยเรเมียส ฟาน ฟลีต (Jeremais van Vliet) ชาวฮอลันดา เมื่อปี พ.ศ. 2183  โดยใช้ชื่อหนังสือว่า "The historical account of the war of Succession following the death of King Pra Interajasia, 22nd King of Ayuthian Dynasty" หนังสือเล่มนี้ได้หายสาบสูญไป จนกระทั่ง ภายหลังสงครามโลกครั้งที่สองหนังสือเล่มนี้จึงถูกค้นพบโดยศาสตราจารย์เซอิชิ อิวาโอะ (Seiichi Iwao) จากมหาวิทยาลัยโตเกียว
หนังสือเล่มนี้ได้แปลเป็นภาษาอื่น ๆ อีกหลายภาษา เช่น ภาษาฝรั่งเศส ภาษาอังกฤษ สำหรับภาษาไทยนั้น สมเด็จพระเจ้าบรมวงศ์เธอ กรมพระยาดำรงราชานุภาพโปรดให้ขุนวิจิตรมาตรา (สง่า กาญจนาคพันธุ์) แปลจากฉบับภาษาอังกฤษและโปรดให้ใช้ชื่อภาษาไทยว่า "จดหมายเหตุวันวลิต" ซึ่งแผลงมาจากนามผู้แต่งหนังสือ เพื่อให้ง่ายต่อการจดจำ ในครั้งนั้นขุนวิจิตรมาตราแปลไม่จบเรื่องเนื่องจากติดงานอย่างอื่น แต่ก็ได้มีการตีพิมพ์ฉบับแปลดังกล่าวอยู่ 2 ครั้งในปี พ.ศ. 2477 และ พ.ศ. 2490 ต่อมาในปี พ.ศ. 2507 กองวรรณคดีและประวัติศาสตร์ กรมศิลปากร จึงมอบหมายให้นางสาวนันทา สุตกุล แปลจดหมายเหตุวันวลิตเป็นภาษาไทยตั้งแต่ต้นจนจบ  และได้ขอให้นางชูศรี สวัสดิสงคราม หัวหน้าแผนกหนังสือตัวพิมพ์ กองหอสมุดแห่งชาติ ซึ่งเคยดำรงตำแหน่งหัวหน้าแผนกแปล กองวรรณคดีและประวัติศาสตร์ ช่วยตรวจทานแก้ไข ก่อนจะตีพิมพ์เผยแพร่ครั้งแรกในปีเดียวกันนั้นเอง
เนื้อหาของจดหมายเหตุวันวลิตกล่าวถึงเหตุการณ์ในช่วงปลายแผ่นดินสมเด็จพระเจ้าทรงธรรมจนถึงต้นแผ่นดินสมเด็จพระเจ้าปราสาททอง

**อ้างอิง**
 isbn=- ภาวรรณ เรืองศิลป์. (2557). งานพรรณาการเดินทางว่าด้วยราชอาณาจักรสยามโดยชาวฮอลันดาในคริสต์ศตวรรษที่ 17. โครงการวิจัย. กรุงเทพฯ: ภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย. ออนไลน์. date=2022-03-28 
หมวดหมู่:วรรณกรรมสมัยกรุงศรีอยุธยา
หมวดหมู่:พงศาวดารกรุงศรีอยุธยา
หมวดหมู่:วรรณกรรมแปล
วันวลิต
อัล มาร์ติโน

อัล มาร์ติโน (7 ตุลาคม ค.ศ. 1927 - 13 ตุลาคม ค.ศ. 2009) นักร้องและนักแสดงชาวอเมริกันเชื้อสายอิตาเลียน มีชื่อเสียงในช่วงทศวรรษ 1960 ถึงกลางทศวรรษ 1970   ผลงานเพลงที่มีชื่อเสียง เช่นเพลง "Here in My Heart", "I Love You Because", "Spanish Eyes", "Love Is Blue" และ 	"Speak Softly Love" 
อัล มาร์ติโน เดิมชื่อ แจสเปอร์ ชินี (Jasper Cini)  เกิดที่ฟิลาเดลเฟีย เพนซิลเวเนีย บิดามารดาอพยพมาจากมอลตาและทำงานเป็นช่างก่อสร้าง  อัล มาร์ติโน ยังเป็นที่รู้จักในชื่อ จอห์นนี ฟอนเทน (Johnny Fontane) เป็นตัวละครนักร้องที่สนิทสนมกับครอบครัวคอร์เลโอเน ในภาพยนตร์เรื่อง เดอะก็อดฟาเธอร์ (1972) และ เดอะก็อดฟาเธอร์ ภาค 3 (1990) ที่มาร์ติโนรับบท และร้องเพลงประกอบภาพยนตร์ จำนวนสามเพลง คือ "Speak Softly Love" (ภาคแรก), "I Have But One Heart" (ภาคแรก) และ "To Each His Own" (ภาคสาม)  ว่ากันว่าตัวละครนี้ถอดแบบมาจากชีวิตจริงของแฟรงก์ ซินาตรา ที่มีความเกี่ยวพันกับแก๊งมาเฟีย  และยังใกล้เคียงกับชีวิตจริงของตัวมาร์ติโนเองด้วย 
อัล มาร์ติโน เสียชีวิตเมื่อวันที่ 13 ตุลาคม ค.ศ. 2009 ด้วยวัย 82 ปี ที่บ้านพักในวัยเด็กที่สปริงฟิลด์ เพนซิลเวเนีย  ก่อนหน้าจะเสียชีวิตไม่นาน มาร์ติโนเพิ่งเสร็จจากการบันทึกเสียงอัลบัมใหม่ ชื่อ “Thank You for Being My Wife” ที่อุทิศให้กับจูดี มาร์ติโน ภรรยาของเขา

**อ้างอิง**

**แหล่งข้อมูลอื่น**
  เว็บทางการ 
*name=Al Martino-  ประวัติ อัล มาร์ติโนfix-attempted=yes  จากไทยโพสต์
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ศิลปินสังกัดแคปิตอลเรเคิดส์
หมวดหมู่:บุคคลจากฟิลาเดลเฟีย
อิสติกลาล มาร์เชอ

อิสติกลาล มาร์เชอ (İstiklâl Marşı มีความหมายว่า "มาร์ชเอกราช") เป็นชื่อของเพลงชาติของสาธารณรัฐตุรกี ซึ่งได้รับการยอมรับอย่างเป็นทางการเมื่อวันที่ 12 มีนาคม ค.ศ. 1921 อันเป็นเวลาสองปีครึ่งก่อนหน้าการสถาปนาสาธารณรัฐในวันที่ 29 ตุลาคม ค.ศ. 1923 ประพันธ์คำร้องโดย เมห์เหม็ด อากีฟ เอร์ซอย (Mehmet Akif Ersoy) ทำนองโดย ออสมัน เซกี อืนเกอร์ (Osman Zeki Üngör) 
บทเพลงนี้มักมีการบรรเลงอยู่เสมอในรัฐพิธี พิธีการทางทหาร การแข่งขันกีฬา และพิธีการในสถานศึกษา
จากเนื้อเพลงที่มีอยู่ทั้งหมด 10 บท มีเฉพาะสองบทแรกเท่านั้นที่มีการขับร้องอยู่เสมอ พร้อมกับการแสดงอาการยืนตรง สงบนิ่ง เพื่อแสดงความเคารพ  เนื้อเพลงชาติเหล่านี้มักมีการนำไปใส่กรอบภาพประดับไว้บนกำแพงเหนือกระดานดำในห้องเรียนของโรงเรียนรัฐบาลและโรงเรียนเอกชนในประเทศตุรกี โดยประดับร่วมกับธงชาติตุรกี ภาพถ่ายของมุสตาฟา เคมาล อตาเติร์ก (Mustafa Kemal Atatürk) บิดาผู้ก่อตั้งสาธารณรัฐตุรกี และสำเนาของสุนทรพจน์ที่มีชื่อเสียงที่สุดของอาตาเติร์กซึ่งมีถึงเยาวชนของชาติ
บทเพลงดังกล่าวยังได้รับการยอมรับว่าเป็นเพลงชาติของประเทศสาธารณรัฐตุรกีแห่งนอร์เทิร์นไซปรัสอีกชาติหนึ่ง ทำนองเดียวกันกับการยอมรับเพลงชาติกรีซเป็นเพลงชาติของประเทศไซปรัสซึ่งอยู่ทางตอนใต้ของเกาะแห่งนี้
อนึ่ง เนื้อร้องของเพลงอิสติกลาล มาร์ชี ยังได้เคยนำลงตีพิมพ์ในธนบัตรตุรกีราคา 100 ลีรา ระหว่างปี ค.ศ. 1983-1989

**ประวัติ**

**เนื้อร้อง**

**สื่อ**

**อ้างอิง**

**แหล่งข้อมูลอื่น**
  ฟังเพลงชาติที่มีคำบรรยาย-  Türk İstiklal Marşı Listen Online date=2009-08-15 -  History of the Turkish National Anthem date=2005-03-26 -  Vocal of the İstiklâl Marşı in Ogg Vorbis date=2011-07-23 -  İstiklâl Marşı - MIDI version
หมวดหมู่:สัญลักษณ์ของประเทศตุรกี
หมวดหมู่:เพลงชาติ
คลองอนุศาสนนันท์

คลองอนุศาสนนันท์ หรือ คลองชัยนาท-ป่าสัก บ้างก็เรียก คลองหนึ่งซ้ายเก้าขวา เป็นคลองชลประทานที่ขุดขึ้นเพื่อผันน้ำจากแม่น้ำเจ้าพระยาไปยังแม่น้ำป่าสัก บริเวณเหนือเขื่อนพระราม 6 ก่อสร้างขึ้นหลังจากที่เขื่อนเจ้าพระยาก่อสร้างแล้วเสร็จในปี พ.ศ. 2500 โดยเป็นส่วนหนึ่งของโครงการเจ้าพระยาใหญ่ ในปี พ.ศ. 2495 โดยก่อสร้างพร้อมกับคลองชัยนาท-อยุธยา แล้วเสร็จเมื่อปี พ.ศ. 2505 สามารถส่งน้ำได้ปริมาณสูงสุด 210 ลูกบาศก์เมตรต่อวินาที
คลองอนุศาสนนันท์ แยกจาก แม่น้ำเจ้าพระยา บริเวณประตูระบายน้ำมโนรมย ตำบลวัดโคก อำเภอมโนรมย์ จังหวัดชัยนาท ก่อนจะไหลลงถึงบริเวณคลองอู่ตะเภา ตำบลอู่ตะเภา อำเภอมโนรมย์ แล้วผ่านสะพานเบี่ยง ตำบลเสือโฮก อำเภอเมืองชัยนาท ก่อนเข้าสู่ อำเภอตาคลี จังหวัดนครสวรรค์ อำเภอบ้านหมี่ อำเภอโคกสำโรง อำเภอเมืองลพบุรี จังหวัดลพบุรี เข้าสู่ อำเภอหนองโดน อำเภอพระพุทธบาท อำเภอบ้านหมอ จังหวัดสระบุรี บรรจบกับแม่น้ำป่าสักที่ ตำบลท่าหลวง อำเภอท่าเรือ จังหวัดพระนครศรีอยุธยา มีความยาวทั้งสิ้น 134 กิโลเมตร
บางช่วงของคลองอนุศาสนนันท์จะมีทางหลวงแผ่นดินหมายเลข 3196 ขนานทางด้านทิศตะวันตกของคลอง ตั้งแต่ถนนพหลโยธิน ตำบลดงพลับ อำเภอตาคลี จังหวัดนครสวรรค์ ถึงถนนพระโหราธิบดี เขตเทศบาลเมืองลพบุรี จังหวัดลพบุรี และทางหลวงแผ่นดินหมายเลข 3048 ตั้งแต่ ตำบลท่าลาน อำเภอบ้านหมอ จังหวัดสระบุรี ลงมาถึงถึงแยกสะพานชลประทานที่ 12 ตำบลบ้านครัว อำเภอบ้านหมอ จังหวัดสระบุรี

**อ้างอิง**
หมวดหมู่:คลองในจังหวัดชัยนาท
หมวดหมู่:คลองในจังหวัดนครสวรรค์
หมวดหมู่:คลองในจังหวัดลพบุรี
หมวดหมู่:คลองในจังหวัดสระบุรี
หมวดหมู่:คลองในจังหวัดพระนครศรีอยุธยา
หมวดหมู่:อำเภอมโนรมย์
หมวดหมู่:อำเภอเมืองชัยนาท
หมวดหมู่:อำเภอตาคลี
หมวดหมู่:อำเภอบ้านหมี่
หมวดหมู่:อำเภอโคกสำโรง
หมวดหมู่:อำเภอเมืองลพบุรี
หมวดหมู่:อำเภอหนองโดน
หมวดหมู่:อำเภอพระพุทธบาท
หมวดหมู่:อำเภอบ้านหมอ
หมวดหมู่:อำเภอท่าเรือ